TÄRKEÄÄ: Ennen kuin lähetät Applelle tietoja Feedback Assistantin avulla, tutustuthan alla oleviin tärkeisiin tietoihin ja lisenssiin.

Feedback Assistant on ohjelmistotyökalu, joka kerää soveltuvin osin tietoa ongelmista, joita kohtaat käyttäessäsi iOS-, macOS-, tvOS-, watchOS-, iPadOS-, visionOS- tai muita Apple-merkkisiä tuotteita. Se kerää lokitietoja kyseessä olevasta tuotteesta, ja nämä lokitiedot saattavat sisältää henkilötietoja, kuten nimesi, laitteistotunnisteen, verkkoyhteyden, sijainnin, kalenteritiedot ja sähköpostiviestinnän. Verkkoyhteyslokit saattavat sisältää soveltuvin osin metatietoja langattomasta verkkoyhteydestäsi, kuten langattoman reitittimen laitteisto-osoite, johon olet yhteydessä, verkkotunnukset, joiden kanssa laitteesi kommunikoi, IP-osoitteita sekä TCP/UDP-tunnisteita. Voit tarkastella, muokata tai poistaa näitä lokeja ennen niiden lähettämistä Applelle tai sen jälkeen. Voit myös antaa kirjallista palautetta.

Jos päätät lähettää näitä tietoja Feedback Assistantin kautta, hyväksyt sen, että Apple voi käyttää tietoja Applen tuotteiden ja palveluiden parantamiseen.

************

APPLE INC.
FEEDBACK ASSISTANTIN OHJELMISTOLISENSSI- JA SALASSAPITOSOPIMUS

LUE TÄMÄ OHJELMISTOLISENSSI- JA SALASSAPITOSOPIMUS (”LISENSSI”) HUOLELLISESTI ENNEN APPLE-OHJELMISTON KÄYTTÖÄ. APPLE-OHJELMISTOA KÄYTTÄMÄLLÄ SITOUDUT NOUDATTAMAAN TÄMÄN LISENSSIN EHTOJA. JOS KÄYTÄT OHJELMISTOA SÄHKÖISESTI, VAHVISTA TÄMÄN LISENSSIN EHTOJEN NOUDATTAMINEN PAINAMALLA ”HYVÄKSY”-PAINIKETTA. ELLET HYVÄKSY TÄMÄN LISENSSIN EHTOJA JA TIETOJEN KERÄÄMISTÄ, ÄLÄ KÄYTÄ OHJELMISTOA, VAAN PAINA ”KIELTÄYDY/HYLKÄÄ”-PAINIKETTA, ÄLÄKÄ KÄYTÄ OHJELMISTOA LOKITIETOJEN TAI MUIDEN TIETOJEN LÄHETTÄMISEEN APPLELLE.

1. Yleistä.
A. Tämän lisenssin mukana tuleva Apple-ohjelmisto ja kolmansien osapuolten ohjelmistot, dokumentaatio, rajapinnat, sisältö ja fontit, olivatpa ne sitten kirjoitussuojatussa muistissa tai missä tahansa muussa tallennusvälineessä tai muodossa (yhteisnimitykseltään ”Apple-ohjelmisto”), on lisensoitu, ei myyty, sinulle Apple Inc:n (”Apple”) toimesta käytettäväksi ainoastaan tämän lisenssin ehtojen mukaisesti. Apple ja/tai Applen lisensoijat säilyttävät omistusoikeuden Apple-ohjelmistoon ja pidättävät itsellään kaikki oikeudet, joita ei ole nimenomaisesti annettu sinulle. Tämän lisenssin puitteissa luovutetut oikeudet kattavat myös sellaiset päivitykset, jotka korvaavat alkuperäisen Apple-ohjelmistotuotteen ja/tai täydentävät sitä edellyttäen, että tällaiset päivitykset eivät sisällä erillistä lisenssiä, jolloin erillinen lisenssi ohittaa tämän lisenssin.

B. Apple-ohjelmiston kautta katsellun tai ladatun sisällön omistus- ja immateriaalioikeudet kuuluvat vastaavan sisällön omistajalle. Tällaista sisältöä saattavat suojata tekijänoikeutta tai muuta aineetonta omaisuutta koskevat lait ja valtiosopimukset, ja sisältöön saatetaan soveltaa tällaista sisältöä tarjoavan kolmannen osapuolen käyttöehtoja. Tämä lisenssi ei anna sinulle minkäänlaista oikeutta tällaisen sisällön käyttöön eikä takaa, että sisältö on jatkossakin saatavillasi.

2. Lisenssin käyttö ja rajoitukset.
A. Lisenssi. Tämän lisenssin käyttö- ja sopimusehtojen mukaisesti sinulle myönnetään rajoitettu, ei-yksinomainen lisenssi Apple-ohjelmiston asentamiseen ja käyttöön yhteensopivilla omistamillasi tai hallinnoimillasi Apple-merkkisillä tuotteilla tämän lisenssin voimassaoloaikana, jotta voit tarjota Applelle diagnostisia, teknisiä, käyttö- ja muita asiaan liittyviä lokitietoja ja muita tietoja tietokoneestasi, laitteestasi, laitteistostasi, järjestelmä- ja sovellusohjelmistoistasi sekä oheislaitteistasi (”järjestelmäsi”) liittyen (i) Applen asiakkaiden esiasteohjelmaan, Applen Beta-ohjelmaan ja/tai Apple Developer Program -ohjelmaan (yhteisesti ”esiasteohjelma”) osallistumiseen, jossa arvioit sinulle esiasteohjelman nojalla toimitettujen Applen ennakkojulkaistavien ohjelmistojen ja/tai laitteistojen suorituskykyä järjestelmässäsi, tai (ii) tietokoneesi, laitteesi tai laitteistojesi palauttamiseen Applelle tai niiden korvaamiseen. Voit käyttää tätä Apple-ohjelmistoa vain (x) jos olet esiasteohjelman jäsen, (y) tiettyjen Apple-tuotteiden valtuutetun palautuksen tai korvaamisen yhteydessä tai (z) muutoin Applen sallimalla tavalla Applen oman harkinnan mukaan. Voit tehdä Apple-ohjelmistosta sisäiseen käyttöön tarvittavia kopioita vain siinä määrin kuin on kohtuudella tarpeen Apple-ohjelmiston käyttöä varten tämän lisenssin sallimalla tavalla; ja sillä ehdolla, että kopioit jokaiseen Apple-ohjelmiston tai sen osan kopioon kaikki tekijänoikeutta ja muita omistusoikeuksia koskevat ilmoitukset, joita alkuperäinen versio sisältää. Lisenssi ei myönnä sinulle oikeutta käyttää Apple-ohjelmistoja mihinkään muuhun tarkoitukseen, etkä saa laittaa Apple-ohjelmistoa saataville verkostoon, jossa useampi tietokone tai laite voisi käyttää sitä samanaikaisesti. Mitään muita oikeuksia tai lisenssejä ei myönnetä tai oleteta olevan mihinkään Applen immateriaaliomaisuuteen muussa kuin tässä nimenomaisesti ilmoitetussa laajuudessa.

B. Ei takaisinmallinnusta; muut käyttörajoitukset. Hyväksyt, että et saa kopioida (muutoin kuin tässä lisenssissä erikseen sallitulla tavalla), purkaa, käänteismuotoilla, jakaa osiin, yrittää palauttaa lähdekoodiksi tai muokata Apple-ohjelmistoa tai mitään sen osaa, avata sen salausta tai luoda sen pohjalta johdannaisteoksia etkä antaa muille mahdollisuutta tehdä näin (paitsi vain siinä määrin kuin edellä oleva rajoitus on kielletty sovellettavan lain mukaan tai siinä määrin kuin on sallittu avoimen lähdekoodin komponenttien käyttöä koskevissa lisenssiehdoissa), etkä sisällyttää sitä omiin ohjelmiisi tai niiden yhteyteen. Sitoudut käyttämään Apple-ohjelmistoa noudattaen kaikkia sovellettavia lakeja, mukaan lukien paikalliset lait maassa tai alueella, jossa asut tai jossa latasit Apple-ohjelmiston tai käytät sitä.

3. Siirto. Sinulla ei ole oikeutta vuokrata, liisata, lainata, alilisensoida, myydä, siirtää tai muutoin jaella edelleen tai alilisensoida Apple-ohjelmistoa.

4. Ei tukea ja huoltoa. Apple ei ole velvollinen tarjoamaan sinulle mitään ylläpitoa, teknistä tai muuta tukea Apple-ohjelmistolle tai päivityksiä Apple-ohjelmistoon.

5. Suostumus tietojen keräämiseen ja käyttöön.
A. Feedback Assistant -sovelluksen analytiikkatiedot. Jos annat suostumuksesi Apple-ohjelmiston (Feedback Assistant -sovellus) analyysitietojen keräämiseen, hyväksyt, että Apple ja sen tytäryritykset ja edustajat saattavat kerätä, ylläpitää, käsitellä ja käyttää vianmääritykseen liittyvää, teknistä, käyttöä koskevaa ja vastaavaa tietoa, mukaan lukien rajoituksetta yksilölliset järjestelmän tai laitteiston tunnisteet, laitteeseesi, tietokoneeseesi, järjestelmä- ja sovellusohjelmistosi ja oheislaitteisiisi liittyvät tiedot, joita kerätään ajoittain, jotta Applen tuotteita ja palveluita voidaan tarjota ja parantaa, jotta sinulle voidaan paremmin tarjota ohjelmistopäivityksiä, tuotetukea ja mahdollisia muita Apple-ohjelmistoon liittyviä palveluita ja jotta voidaan varmistaa tämän lisenssin ehtojen noudattaminen. Apple saattaa käyttää näitä tietoja yllä kuvattuihin tarkoituksiin edellyttäen, että ne on kerätty muodossa, josta sinua ei voida suoraan tunnistaa. Jotta Apple voi tarjota yhteistyökumppaneilleen ja muiden valmistajien kehittäjille mahdollisuuden parantaa Applen tuotteiden kanssa käytettäviksi tarkoitettuja ohjelmistojaan, laitteistojaan ja palvelujaan, Apple voi myös tarjota kenelle tahansa tällaiselle yhteistyökumppanille tai muun valmistajan kehittäjälle tietyn määrän vianmääritystietoa, jolla on merkitystä kyseisen yhteistyökumppanin tai kehittäjän ohjelmistojen, laitteistojen ja/tai palveluiden kannalta, kunhan vianmääritystieto on muodossa, josta sinua ei voida tunnistaa henkilökohtaisesti.

B. Applelle lähetettävät yksityiskohtaiset lokitiedot. Käyttämällä tätä Apple-ohjelmistoa sinulla on mahdollisuus liittää automaattisesti mukaan tietoja järjestelmästäsi, mukaan lukien muun muassa Applen järjestelmäprofiilien raportit, kaatumislokit, kierroslokit, seurantalokit, asennuslokit, käyttöjärjestelmän ytimen hälytyslokit ja täydet järjestelmälokit (”yksityiskohtaiset lokitiedot”). Jos päätät lähettää yksityiskohtaisia lokitietoja Applelle Apple-ohjelmistoja käyttäen, nimesi ja sähköpostiosoitteesi sisällytetään lähetyksen mukaan ja liitetyt lokitiedostot saattavat sisältää henkilötietoja, mukaan lukien muun muassa tilisi nimi sekä yhteystietojasi, kalenteritapahtumiasi ja sähköpostiviestintääsi koskevat tiedot. Näiden yksityiskohtaisten lokitietojen antaminen on vapaaehtoista, mutta mikäli päätät toimittaa niitä, ymmärrät ja hyväksyt sen, että Apple voi käyttää niitä vianmääritystarkoituksiin sekä tuotteiden tai palveluiden parantamiseen. Apple voi säilyttää näitä yksityiskohtaisia lokitietoja, kunnes virheet on ratkaistu.

C. Applelle lähetettävät järjestelmän ominaisuudet. Apple-ohjelmistossa voi lisäksi olla ominaisuus, joka kokoaa listan järjestelmäsi tietyistä ohjelmistosovelluksista, ominaisuuksista ja toiminnoista sekä käyttötietoa näistä sovelluksista, ominaisuuksista ja toiminnoista (”Ominaisuudet”). Tätä listaa ei lähetetä Applelle, paitsi jos päätät lähettää sen. Jos tällainen toiminto tarjotaan, Apple-ohjelmisto antaa listan kerätyistä ominaisuuksista ja tarjoaa sinulle mahdollisuuden poistaa minkä tahansa ominaisuuden ennen tietojen lähettämistä Applelle. Näiden ominaisuustietojen antaminen Applelle on vapaaehtoista, mutta mikäli päätät toimittaa niitä, ymmärrät ja hyväksyt sen, että Apple voi käyttää niitä esiasteohjelman parantamiseen sekä tuotteiden tai palveluiden parantamiseen. Apple voi säilyttää näitä ominaisuustietoja, kunnes virheet on ratkaistu.

D. Tietosuojakäytäntö. Tietojasi käsitellään aina Applen tietosuojakäytännön mukaisesti, joka on luettavissa osoitteessa https://www.apple.com/fi/legal/privacy/.

6. Luottamuksellisuus.
A. Hyväksyt sen, että tämän lisenssin Apple-ohjelmistoa sekä kaikkia tietoja, joita Apple on paljastanut sinulle kyseistä Apple-ohjelmistoa koskien, pidetään ja niihin viitataan yhteisesti ”luottamuksellisina tietoina”. Luottamuksellisiin tietoihin eivät kuitenkaan sisälly: (a) tiedot, jotka ovat nyt tai myöhemmin yleisesti ja laillisesti tai Applen valtuuttamana saatavissa eikä tällainen saatavuus aiheudu sinun virheestäsi tai rikkomuksestasi; (b) tiedot, joiden osalta voit osoittaa, että ne ovat olleet oikeutetusti hallussasi ennen kuin Apple on niitä sinulle paljastanut; (c) itsenäisesti kehittämäsi tieto ilman minkään luottamuksellisen tiedon käyttöä; tai (d) tiedot, jotka olet laillisesti saanut kolmannelta osapuolelta, jolle Apple on antanut oikeuden siirtää tai luovuttaa niitä.

B. Sitoudut olemaan paljastamatta, julkaisematta tai levittämättä luottamuksellisia tietoja kenellekään muulle kuin: (1) työntekijöillesi ja sopimuskumppaneillesi, joilla on todistettava tarve tietää ja joiden kanssa on solmittu sitovia kirjallisia luottamuksellisuusvelvoitteita, jotka suojaavat tällaisia luottamuksellisia tietoja luvattomalta paljastamiselta, tai (2) muille Applen esiasteohjelmaan osallistuville, mutta vain Apple-ohjelmiston luottamuksellisten keskustelufoorumien kautta, jotka Apple tarjoaa kyseisen esiasteen verkkoportaalin kautta (jos sellaisia on). Suostut lisäksi toteuttamaan kohtuulliset varotoimet estääksesi luottamuksellisten tietojen luvattoman käytön, paljastamisen, julkaisemisen tai levittämisen. Sitoudut olemaan käyttämättä luottamuksellisia tietoja muilla tavoilla omaksi tai kolmannen osapuolen eduksi ilman Applen valtuutetun edustajan kirjallista tapauskohtaista lupaa. Kaikki luottamukselliset tiedot pysyvät Applen yksinomaisena omaisuutena. Sinulla ei ole luottamuksellisten tietojen osalta mitään oletettuja lisenssejä tai muita oikeuksia, joita ei erikseen ole osiossa 2A myönnetty.

C. Hyväksyt täten sen, että luottamuksellisten tietojen luvaton paljastaminen tai käyttö voi aiheuttaa Applelle korjaamatonta vahinkoa ja merkittävää haittaa, jota voi olla vaikea todentaa. Siksi hyväksyt sen, että Applella on oikeus saada välitön kieltomääräys tämän lisenssin mukaisten velvoitteiden täytäntöön saattamiseksi Applen mahdollisten muiden oikeuksien ja oikeussuojakeinojen lisäksi.

7. Sopimuksen päättyminen. Tämä lisenssi on voimassa, kunnes sen voimassaolo päätetään. Jos et noudata lisenssin ehtoja tai osaa niistä, lisenssin mukaiset oikeutesi päättyvät automaattisesti tai lakkaavat muuten olemasta voimassa ilman erillistä ilmoitusta Applelta. Lisäksi Apple pidättää oikeuden päättää tämän sopimuksen, mikäli Applen käyttöjärjestelmäohjelmistosta tai Apple-ohjelmistosta julkaistaan uusi versio, joka ei ole yhteensopiva Apple-ohjelmiston tämän version kanssa. Tämän lisenssin voimassaolon päättyessä Apple-ohjelmiston käyttö on lopetettava ja kaikki Apple-ohjelmiston osittaisetkin kopiot on hävitettävä. Tämän lisenssin kohdat 2B, 5 (mutta vain siinä määrin kuin tietoja on kerätty ennen sopimuksen päättymistä), 6, 7, 8 (mutta vain siinä määrin kuin ennen sopimuksen päättymistä on tarjottu), 9, 10, 11, 12, 14, 15 ja 16 pysyvät voimassa myös lisenssin päättyessä mistä tahansa syystä.

8. Palaute. Apple-ohjelmisto tarjoaa mahdollisuuden lähettää Applelle virheraportteja, kyselylomakkeita, parannusehdotuksia, ongelmaraportteja ja/tai tukitietoa (yhteisesti ”palaute”) järjestelmääsi tai Apple-ohjelmistoa koskien. Mikäli osiossa 5 ei ole muuta määrätty, hyväksyt sen, että mikäli toisin osoittavaa erillistä kirjallista sopimusta ei ole, Apple saa vapaasti käyttää antamaasi palautetta mihin tahansa tarkoitukseen. Lisäksi vakuutat Applelle, että sinulla on kaikki tarvittavat oikeudet palautteen antamiseen ja yllä mainittujen oikeuksien myöntämiseen Applelle.

9. Vastuuvapautus.
A. TUNNUSTAT JA HYVÄKSYT NIMENOMAISESTI KÄYTTÄVÄSI APPLE-OHJELMISTOA SOVELTUVAN LAIN SALLIMASSA LAAJUUDESSA OMALLA YKSINOMAISELLA RISKILLÄSI JA KANTAVASI HYVÄKSYTTÄVÄÄ LAATUA, SUORITUSKYKYÄ, TARKKUUTTA JA TYÖMÄÄRÄÄ KOSKEVAN RISKIN ITSE.

B. SOVELLETTAVAN LAIN SALLIMISSA RAJOISSA APPLE-OHJELMISTO TOIMITETAAN ”SELLAISENAAN” JA ”SELLAISENA KUIN SE ON SAATAVILLA”, KAIKKINE VIRHEINEEN JA ILMAN MINKÄÄNLAISTA TAKUUTA. APPLE JA APPLEN LISENSSINANTAJAT (YHDESSÄ ”APPLE” OSIOISSA 9 ja 10) SANOUTUVAT TÄTEN IRTI KAIKISTA APPLE-OHJELMISTOON LIITTYVISTÄ NIMENOMAISISTA, OLETETUISTA TAI LAKISÄÄTEISISTÄ TAKUISTA JA EHDOISTA, MUKAAN LUKIEN OLETETUT TAKUUT JA/TAI EHDOT, JOTKA KOSKEVAT MYYNTIKELPOISUUTTA, TYYDYTTÄVÄÄ LAATUA, SOVELTUVUUTTA TIETTYYN TARKOITUKSEEN, TARKKUUTTA, HÄIRIÖTÖNTÄ KÄYTTÖÄ JA KOLMANNEN OSAPUOLEN OIKEUKSIEN LOUKKAAMATTOMUUTTA.

C. APPLE EI TAKAA, ETTÄ VOIT NAUTTIA APPLE-OHJELMISTOSTA ILMAN HÄIRIÖITÄ TAI ETTÄ APPLE-OHJELMISTON SISÄLTÄMÄT TOIMINNOT TÄYTTÄVÄT KAIKKI VAATIMUKSESI, ETTÄ APPLE-OHJELMISTON TOIMINTA ON KESKEYTYMÄTÖNTÄ JA VIRHEETÖNTÄ, ETTÄ MITKÄÄN PALVELUT SÄILYVÄT SAATAVILLA, ETTÄ APPLE-OHJELMISTO ON YHTEENSOPIVA TAI TOIMII MINKÄÄN KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN KANSSA TAI ETTÄ APPLE-OHJELMISTON VIRHEET TULLAAN KORJAAMAAN. TÄMÄN APPLE-OHJELMISTON ASENTAMINEN SAATTAA VAIKUTTAA KOLMANSIEN OSAPUOLTEN OHJELMISTOJEN, SOVELLUSTEN TAI PALVELUIDEN, KUTEN MYÖS APPLEN TUOTTEIDEN JA PALVELUIDEN, SAATAVUUTEEN JA KÄYTETTÄVYYTEEN.

D. LISÄKSI HYVÄKSYT, ETTEI APPLE-OHJELMISTOA OLE TARKOITETTU EIKÄ SE SOVELLU KÄYTETTÄVÄKSI TILANTEISSA TAI YMPÄRISTÖISSÄ, JOISSA VIAT, VIIVEET, VIRHEET TAI EPÄTARKKUUDET APPLE-OHJELMISTON TARJOAMASSA SISÄLLÖSSÄ, TIEDOISSA TAI DATASSA VOIVAT JOHTAA KUOLEMAAN, HENKILÖVAHINKOON TAI VAKAVIIN FYYSISIIN VAHINKOIHIN TAI YMPÄRISTÖVAHINKOIHIN, MUKAAN LUKIEN MUUN MUASSA YDINVOIMALAITOSTEN, ILMA-ALUSTEN NAVIGOINTI- TAI VIESTINTÄJÄRJESTELMIEN, LENTOLIIKENNEJÄRJESTELMIEN, ELINTOIMINTOJA TUKEVIEN JÄRJESTELMIEN TAI ASEJÄRJESTELMIEN TOIMINTA.

E. MITKÄÄN APPLEN TAI SEN VALTUUTETUN EDUSTAJAN SUULLISESTI TAI KIRJALLISESTI ANTAMAT TIEDOT TAI NEUVOT EIVÄT MUODOSTA TAKUUTA. JOS APPLE-OHJELMISTO TODETAAN VIALLISEKSI, SINÄ VASTAAT KAIKISTA HUOLTO-, KORJAUS- JA OIKAISUKULUISTA. KOSKA JOILLAKIN OIKEUSTOIMIALUEILLA EI SALLITA OLETETTUJEN TAKUIDEN POISSULKEMISTA TAI SOVELLETTAVIEN LAKISÄÄTEISTEN KULUTTAJAN OIKEUKSIEN RAJOITTAMISTA, EDELLÄ MAINITTU EI VÄLTTÄMÄTTÄ KOSKE SINUA.

10. Vastuunrajoituslauseke. SOVELLETTAVAN LAIN SALLIMISSA RAJOISSA JA HUOLIMATTA VASTUUTEORIASTA (SOPIMUKSEN, RIKKOMUKSEN TAI MUUN OSALTA) TAI SIITÄ, ETTÄ APPLEA OLISI VAROITETTU KYSEISTEN VAHINKOJEN MAHDOLLISUUDESTA, APPLE EI OLE MISSÄÄN TAPAUKSISSA VASTUUSSA MISTÄÄN HENKILÖVAHINGOISTA TAI SATUNNAISISTA, ERITYISISTÄ, EPÄSUORISTA TAI VÄLILLISISTÄ VAHINGOISTA, MUKAAN LUKIEN RAJOITUKSETTA VOITTOJEN MENETYKSET, TIEDON VIOITTUMINEN TAI HÄVIÄMINEN, KYVYTTÖMYYS LÄHETTÄÄ TAI VASTAANOTTAA DATAA TAI TIETOJA, LIIKETOIMINNAN KESKEYTYMINEN TAI MUUT KAUPALLISET VAHINGOT TAI MENETYKSET, JOTKA JOHTUVAT APPLE-OHJELMISTON TAI SEN YHTEYDESSÄ KÄYTETTÄVIEN MUIDEN VALMISTAJIEN OHJELMISTOJEN TAI APPIEN KÄYTÖSTÄ TAI KYVYTTÖMYYDESTÄSI KÄYTTÄÄ NIITÄ. KOSKA JOILLAKIN LAINKÄYTTÖALUEILLA EI SALLITA VASTUUN POISSULKEMISTA TAI RAJOITTAMISTA HENKILÖVAHINGOISTA TAI EPÄSUORISTA TAI VÄLILLISISTÄ VAHINGOISTA, EDELLÄ MAINITTU EI VÄLTTÄMÄTTÄ KOSKE SINUA. Applen kokonaisvastuu kaikista vahingoista (lukuun ottamatta voimassa olevan lain edellyttämää määrää henkilövahinkojen yhteydessä) ei missään tapauksessa voi olla suurempi kuin viisikymmentä dollaria (50,00 USD). Edellä olevat rajoitukset ovat voimassa myös silloin, jos yllä esitetyt oikeuskeinot eivät vastaa perimmäistä tarkoitustaan.

11. Vienninvalvonta. Sitoudut siihen, ettei Apple-ohjelmistoa viedä edelleen suorasti eikä epäsuorasti ulkomaille, ellei tähän ole erikseen annettu lupaa Yhdysvaltain ja sen maan laissa, josta Apple-ohjelmisto on hankittu. Erityisesti, mutta tähän rajoittumatta, Apple-ohjelmistoa ei saa viedä suorasti tai epäsuorasti (a) Yhdysvaltojen vientikiellossa olevaan maahan tai (b) kenellekään U.S. Treasury Departmentin Specially Designated Nationals -luettelossa olevalle tai U.S. Department of Commercen Denied Person’s List- tai Entity List -luetteloissa tai missään muissa rajoitusten alaisten osapuolten luetteloissa olevalle. Lataamalla Apple-ohjelmiston ja käyttämällä sitä ilmaiset ja takaat, ettet ole missään tällaisessa maassa tai sisälly tällaiseen luetteloon. Takaat myös, että et käytä Apple-ohjelmistoa mihinkään sellaiseen tarkoitukseen, joka on kielletty Yhdysvaltain laissa, mukaan lukien (mutta näihin rajoittumatta) ohjusten, ydinaseiden tai kemiallisten tai biologisten aseiden kehitys, suunnittelu, valmistus tai tuotanto.

12. Ei oikeuksista luopumista tai niiden siirtoa. Mikään tämän lisenssin nojalla toteutettavan toimen viivästyminen tai siihen ryhtymättä jättäminen ei ole tällaisesta oikeudesta luopuminen, ellei Applen asianmukaisesti valtuutettu nimenkirjoitusoikeudellinen edustaja nimenomaisesti kirjallisesti luovu tällaisesta oikeudesta, eikä mikään oikeudesta luopuminen ole jatkuva luopuminen tai myöhempi luopuminen. Et voi siirtää tätä lisenssiä kokonaisuudessaan tai osittain ilman Applen ennakkoon saatua kirjallista lupaa. Kaikki ehtojen vastaiset siirrot ovat mitättömiä.

13. Valtiolliset loppukäyttäjät. Apple-ohjelmisto ja siihen liittyvä dokumentaatio ovat Commercial Products” -tuotteita, kuten termi on määritelty säännöksessä 48 C.F.R. §2.101, ja koostuvat ”Commercial Computer Software” -ohjelmistosta” ja ”Commercial Computer Software Documentation” -dokumentaatiosta, kuten termit on määritelty säännöksessä 48 C.F.R.§12.212 tai 48 C.F.R. §227.7202, soveltuvin osin. Mikäli lisenssin loppukäyttäjä on Yhdysvaltain viranomainen, sovelletaan kohtia 48 C.F.R. §12.212 tai 48 C.F.R. §227.7202-1–227.7202-4 soveltuvin osin niin, että kaupallinen tietokoneohjelmisto ja kaupallisen tietokoneohjelmiston dokumentaatio on lisensoitu (a) vain Commercial Products -tuotteina ja (b) ainoastaan samoilla näissä sopimusehdoissa ilmoitetuilla oikeuksilla, jotka koskevat kaikkia muita loppukäyttäjiä. Julkaisemattoman materiaalin oikeudet pidätetään Yhdysvaltojen tekijänoikeuslakien mukaisesti.

14. Sovellettava laki ja sopimuksen osien riippumattomuus. Tähän lisenssiin ja sen tulkintaan sovelletaan Kalifornian osavaltion lakeja, lukuun ottamatta niihin sisältyviä lainvalintaperiaatteita. Tähän lisenssiin ei nimenomaisesti sovelleta Yhdistyneiden kansakuntien kansainvälistä tavaran kauppaa koskevaa yleissopimusta. Jos toimivaltainen tuomioistuin katsoo, että lisenssin jokin määräys on kokonaan tai osittain täytäntöönpanokelvoton, lisenssi pysyy muilta osin täysimääräisesti voimassa.

15. Täydellinen sopimus, sovellettava kieli. Tämä lisenssi muodostaa sinun ja Applen välille Apple-ohjelmiston käyttöä koskevan kokonaisen sopimuksen ja korvaa kaikki aiemmat tai samanaikaiset samaa aihetta koskevat sopimukset. Lisenssin lisäykset tai muutokset eivät ole sitovia ilman kirjallista, Applen allekirjoittamaa hyväksyntää. Tämän lisenssin mahdolliset käännökset tehdään paikallisten vaatimusten mukaisesti. Mikäli englanninkielisen version ja jonkin muun kieliversion välillä on ristiriita, lisenssin englanninkielinen versio katsotaan ratkaisevaksi, ellei lainkäyttöalueen paikallinen laki tätä estä.

16. Kolmannen osapuolen ilmoitukset. Tietyt Apple-ohjelmiston komponentit ja Apple-ohjelmiston mukana tulevat, kolmannen osapuolen avoimen lähdekoodin ohjelmat saattavat olla saatavilla Applen avoimen lähdekoodin verkkosivustolla (https://opensource.apple.com) (”avoimen lähdekoodin komponentit”). Tällaisten komponenttien lähdemaininnat, lisenssiehdot ja vastuuvapauslausekkeet ovat Apple-ohjelmiston sähköisessä dokumentaatiossa. Tutustuthan sähköiseen dokumentaation, sillä sinulla saattaa olla avoimen lähdekoodin komponenttien suhteen lisäoikeuksia. Hyväksyt, että jos Apple-laitteisto vikaantuu tai vaurioituu Apple-ohjelmiston avoimen lähdekoodin komponenttien muokkaamisen seurauksena, viat ja vauriot eivät kuulu Applen laitteistotakuun piiriin.

EA1920
9.9.2024